Ron Perlman

**Ronald N. „Ron“ Perlman** (nar. 13. apríl 1950; New York, USA) je americký filmový, televízny a dabingový herec.

## Osobný život
Perlman sa narodil vo Washington Heights, Manhattan, New York. Jeho matka Dorothy bola komunálnou zamestnankyňou, otec jazzovým bubeníkom a opravárom. Navštevoval George Washington High School a neskôr Lehman College v New Yorku v roku 1971, kde získal titul bakalára hudby a divadelného umenia. Perlman tiež chodil na University of Minnesota, kde promoval ako magister teatrológie. Svojho času sa prihlásil ako dobrovoľný pomocník do programu Young Storytellers Foundation (zal. 1997), v ktorom profesionálni herci pomáhajú školoupovinným deťom rozvíjať ich tvorivé schopnosti prostredníctvom písania scenárov. 

Je židovského pôvodu. So svojou ženou Opal sa vzali 14. februára 1981; majú 2 deti, dcéru Blake Amandu (* 1984) a syna Brandona Averyho (* 1990).

## Kariéra
Hral v mnohých filmoch a televíznych seriáloch počas 80. a 90. rokov i po roku 2000. Prvýkrát bol obsadený francúzskym režisérom Jean-Jacques Annaudom do jeho slávneho filmu bez slov *[[Boj o oheň]]* (1981), situovaného do praveku, kde predstavoval neandertálca Amukara, jedného z ústrednej trojice postáv. Ten istý režisér využil Perlmana aj do svojho ďalšieho známeho diela, stredovekej detektívky *[[Meno ruže]]* (1986), kde stvárnil postavu polodementného, znetvoreného hrbáča Salvatoreho. Potom hral v rôznych menších a vedľajších úlohách vo filmoch a televíznych seriáloch; zlomová bola až úloha Vincenta v TV seriáli* [[Kráska a zviera]]*, spolu s Lindou Hamiltonovou v rokoch 19871990. To mu roku 1989 vynieslo Zlatý glóbus za najlepšieho herca v televíznom seriáli a veľké množstvo fanúšikov. 

Ďalšie filmy nasledovali: *[[Romeo krváca]]* (1993), *[[Dobrodružstvo Huckleberryho Finna]]* (1993), *[[Ostrov Dr. Moreaua]]* (1996),* * (1997), *[[Nepriateľ pred bránami]]* (2001), *[[Blade II]]* (2002). Tiež sa objavil vo dvoch filmových adaptáciách románov Stephena Kinga *[[Sleepwalkers]]* a *[[Beznádej]]*. Predstavil sa i v seriáloch* *, *[[Krajné medze]]* a *[[Sedem statočných]]*. 

Vo všetkých uvedených filmoch ale hral vedľajšie úlohy (okrem seriálu Kráska a zviera), príležitosť k tej hlavnej dostal až v roku 1995, keď sa objavil vo filme Jean-Pierra Jeuneta a Marca Cara *[[Mesto stratených detí]]*, kde sa predstavil ako silák One, putujúci za záchranou uneseného chlapca. Ďalšiu hlavnú úlohu dostal v roku 2004, keď stvárnil komiksového hrdinu vo filme *[[Hellboy]]*. Mexický režisér Guillermo del Toro, ktorý s ním predtým pracoval na filme *[[Cronos]]* a *[[Blade II]]*, obhajoval Perlmana na rolu aj napriek tomu, že štúdio chcelo obsadiť do úlohy niekoho známejšieho, ako napríklad Vina Diesela. Perlman si zopakoval rolu Hellboya vo filme *[[Hellboy 2: Zlatá armáda]]*(2008). 

Strihol si aj menšiu rolu v ocenenej TV reklame na pivo značky Stella Artois. Šot menom Devil's Island (Diablov ostrov) vyhral zlatú medailu Britskej reklamnej ceny.

## Filmografia
### Film (výber)
**[[Boj o oheň]]* (La Guerre du feu 1981) — Amukar z kmeňa Ulamov
**[[The Ice Pirates]]* (The Ice Pirates 1984) — Zeno
**[[Meno ruže (film)|Meno ruže]]* (Der Name der Rose 1986) — mních Salvatore
**[[Sleepwalkers (film)|Sleepwalkers]]* (1992)  — kapitán Soames
**[[Cronos (film)|Cronos]]* (1993) — Angel De La Guardia
**[[Romeo krváca]]* (Romeo is Bleeding 1993) — Jackov obhajca
**[[Dobrodružstvá Hucka Finna]]* (The Adventures of Huck Finn 1993) — otec Finn
**[[Policajná akadémia - Moskovská misia]]* (Police Academy: Mission to Moscow 1994) — Konstantine Konali
**[[Mesto stratených detí]]* (The City of Lost Children 1995) — One
**[[The Adventures of Captain Zoom in Outer Space]]* (1995) (TV) — Lord Vox
**[[The Last Supper (1995 film)|The Last Supper]]* (1995) — Norman Arbuthnot
**[[Psí život]]* (Fluke 1995) — Sylvester
**[[Ostrov Dr. Moreaua (film)|Ostrov Dr. Moreaua]]* (The Island of Dr. Moreau 1996) — Vykladač zákona
**[[The Second Civil War]]* (1997) (TV) — Alan Manieski
**[[Prince Valiant]]* (1997) — Boltar
*** (Alien: Resurrection 1997) — žoldnier Johner
**[[I Woke Up Early the Day I Died]]* (1998) — Cemetery Caretaker
**[[Happy Texas (film)|Happy Texas]]* (1999) — Marshal Nalhober
**[[Price of Glory]]* (2000) — Nick Everson
**[[Down (film)|Down]]* (také *The Shaft*) (2001) — Mitchell
**[[Nepriateľ pred bránami]]* (Enemy at the Gates 2001) — sovietsky ostreľovač Kulikov
**[[Blade II]]* (2002) — Dieter Reinhardt
**[[Zločin a trest]]* (Crime and Punishment 2002) — Dusharo
**[[Star Trek: Nemesis]]* (2002) — vicekráľ Remanov
**[[Hoodlum & Son]]* (2003) — Jim McCrae
**[[Absolon (film)|Absolon]]* (2003) — Murchison
**[[Two Soldiers]]* (2003) — americký plukovník McKellog
**[[Looney Tunes: Zpátky v akci]]* (Looney Tunes: Back in Action 2003) — hlas
**[[Hellboy (film)|Hellboy]]* (2004) — Hellboy
**[[Missing in America]]* (2005) — Red
**[[Local Color (film)|Local Color]]* (2006) — Curtis Sunday
**[[The Last Winter]]* (2006) — Ed Pollack
**[[Beznádej (tv film)]]* (Desperation 2006) (TV) — šerif Collie Entragian
**[[5ive Girls]]* (2006) — Father Drake
**[[V mene kráľa]]* (2007) — Norick
**[[Hellboy 2: Zlatá armáda]]* (Hellboy II: The Golden Army 2008) — Hellboy
**[[Mutant Chronicles (film)|Mutant Chronicles]]* (2008) — Brother Samuel
**[[Outlander (film)|Outlander]]* (2008) — Gunnar
**[[The Dark Country]]* (2009) — TBA
**[[The Devil's Tomb]]* (2009)
**[[Bunraku (film)|Bunraku]]* (2009) — Nicola
**[[The Job (2009 film)|The Job]]* (2009) — Jim
**[[Hon na čarodejnice]]* (2010) — Felson

## Referencie

## Externé odkazy
* 
* Ron Perlman interview 
* Ron Perlman na Rotten Tomatoes

## Iné projekty

## Zdroj

Kategória:Filmoví herci USA
Kategória:Televízni herci USA
Kategória:Držitelia ceny Zlatý glóbus za najlepší mužský herecký výkon v seriáli (dráma)
Kategória:Herci židovského pôvodu
Kategória:Osobnosti USA židovského pôvodu
Kategória:Osobnosti z New Yorku
Kategória:Rozprávači audiokníh